ಜೆಸ್ಸಿಕಾ ಆಲ್ಬಾ

**ಜೆಸ್ಸಿಕಾ ಮೇರಿ ಆಲ್ಬಾ**  (1981ರ ಎಪ್ರಿಲ್ 28ರಲ್ಲಿ ಜನಿಸಿದಳು) ಅಮೆರಿಕಾದ ದೂರದರ್ಶನ ಮತ್ತು ಚಲನಚಿತ್ರರಂಗದ ಓರ್ವ ನಟಿ. ಅವಳು ದೂರದರ್ಶನ ಮತ್ತು ಚಲನಚಿತ್ರದಲ್ಲಿ ನಟಿಸುವುದನ್ನು ತನ್ನ 13ನೇ ವಯಸ್ಸಿನಲ್ಲಿಯೇ *ಕ್ಯಾಂಪ್ ನೋವೇರ್*  ಮತ್ತು *ದಿ ಸೀಕ್ರೆಟ್‌ ವರ್ಲ್ಡ್ ಆಫ್ ಅಲೆಕ್ಸ್ ಮ್ಯಾಕ್*  (1994) ಚಿತ್ರಗಳ ಮ‌ೂಲಕ ಆರಂಭಿಸಿದಳು. *ಡಾರ್ಕ್ ಏಂಜೆಲ್‌*  (2000–2002) ಎಂಬ ದೂರದರ್ಶನ ಸರಣಿ ಕಾರ್ಯಕ್ರಮದಲ್ಲಿ ಮುಖ್ಯನಟಿಯಾಗಿ ಆಲ್ಬಾ ಪ್ರಸಿದ್ಧಿಗೆ ಬಂದಳು. ಅವಳಿಗೆ ಜೋಶುವಾ ಎಂಬ ಹೆಸರಿನ ಒಬ್ಬ ತಮ್ಮನಿದ್ದಾನೆ. ಅವಳ ಒಂಬತ್ತನೇ ವಯಸ್ಸಿನಲ್ಲಿ ಕ್ಯಾಲಿಫೋರ್ನಿಯಾಕ್ಕೆ ಹಿಂದಿರುಗಿ ವಾಸಿಸುವ ಮೊದಲು, ಅವಳ ತಂದೆ ವಾಯುಸೇನೆಯಲ್ಲಿದ್ದುದರಿಂದ ಕುಟುಂಬ ಸಮೇತರಾಗಿ ಮಿಸ್ಸಿಸ್ಸಿಪ್ಪಿಯ ಬೈಲೋಕ್ಸಿ, ಮತ್ತು ಟೆಕ್ಸಾಸ್‌ನ ಡೆಲ್ ರಿಯೊ ಮೊದಲಾದ ಕಡೆಗಳಿಗೆ ವರ್ಗಾವಣೆಗೊಂಡರು.

ತನ್ನ ಆರಂಭಿಕ ಜೀವನದಲ್ಲಿ ಆಲ್ಬಾ ಅನೇಕ ದೈಹಿಕ ಕಾಯಿಲೆಗಳಿಗೆ ತುತ್ತಾದಳು. ಬಾಲ್ಯದಲ್ಲಿ ಆಕೆ ಎರಡು ಬಾರಿ ಶ್ವಾಸಕೋಶ ವೈಫಲ್ಯದಿಂದ ನರಳಿದಳು. ಒಂದು ವರ್ಷದಲ್ಲಿ 4-5 ಬಾರಿ ನ್ಯುಮೋನಿಯಾಕ್ಕೊಳಗಾದಳು ಹಾಗೂ ಅಪೆಂಡಿಕ್ಸ್‌ನ ಅಂತ್ರವೃದ್ಧಿ ಮತ್ತು ಟಾನ್ಸಿಲ್‌ಗೆ ಸಂಬಂಧಿಸಿದ ಸಿಸ್ಟ್ ಮೊದಲಾದವುಗಳ ಬಾಧೆಗೂ ಒಳಗಾದಳು. ಮಗುವಾಗಿದ್ದಾಗಿನಿಂದಲೂ ಆಲ್ಬಾ ಅಸ್ತಮಾ ರೋಗವನ್ನೂ ಹೊಂದಿದ್ದಳು. ತನ್ನ 16ನೇ ವಯಸ್ಸಿನಲ್ಲಿ ಆಲ್ಬಾ ಪ್ರೌಢಶಾಲೆಯಿಂದ ಉತ್ತೀರ್ಣಳಾದಳು; ಆನಂತರ ಅಟ್ಲಾಂಟಿಕ್ ಥಿಯೇಟರ್ ಕಂಪೆನಿಗೆ ಸೇರಿಕೊಂಡಳು.

## ವೃತ್ತಿ ಜೀವನ 
thumb|upright|left|2008ರಲ್ಲಿ ದಿ ಐ ಚಿತ್ರದ ಪ್ರಥಮ ಪ್ರದರ್ಶನದಲ್ಲಿ ಆಲ್ಬಾ.
ಆಲ್ಬಾ ತನ್ನ ಐದನೇ ವಯಸ್ಸಿನಿಂದಲೇ ನಟನೆಯಲ್ಲಿ ಆಸಕ್ತಿಯನ್ನು ತೋರಿದಳು. 1992ರಲ್ಲಿ 11-ವರ್ಷ ವಯಸ್ಸಿನ ಆಲ್ಬಾ ಕ್ಯಾಲಿಫೋರ್ನಿಯಾದ ಬೆವೆರ್ಲಿ ಹಿಲ್ಸ್‌‌ನಲ್ಲಿ ನಡೆದ ಸ್ಪರ್ಧೆಗೆ ತನ್ನನ್ನು ಕರೆದುಕೊಂಡು ಹೋಗುವಂತೆ ತಾಯಿಯ ಮನವೊಲಿಸಿದಳು. ನಟನೆಯ ಬಗ್ಗೆ ಉಚಿತ ತರಬೇತಿ ನೀಡುವುದು ಈ ಸ್ಪರ್ಧೆಯ ಅಂತಿಮ ಪ್ರಶಸ್ತಿಯಾಗಿತ್ತು. ಆಲ್ಬಾ ಅಂತಿಮ ಪ್ರಶಸ್ತಿಯನ್ನು ಗೆದ್ದು, ನಟನೆಯ ಬಗೆಗಿನ ಮೊದಲ ತರಬೇತಿ ಕಾರ್ಯಕ್ರಮಗಳಿಗೆ ಸೇರಿಕೊಂಡಳು. ಒಂಬತ್ತು ತಿಂಗಳುಗಳ ನಂತರ ಓರ್ವ ಮಧ್ಯವರ್ತಿಯೊಂದಿಗಿನ ಒಪ್ಪಂದಕ್ಕೆ ಆಲ್ಬಾ ಸಹಿಹಾಕಿದಳು. ಅವಳು 1994ರಲ್ಲಿ *ಕ್ಯಾಂಪ್ ನೋವೇರ್*  ಕಥಾಚಿತ್ರದಲ್ಲಿ ಗೈಲ್ ಎಂಬ ಚಿಕ್ಕ ಪಾತ್ರವೊಂದರಲ್ಲಿ ಆಕೆ ಮೊದಲು ಕಾಣಿಸಿಕೊಂಡಳು. ಅವಳನ್ನು ಮೊದಲು ಎರಡು ವಾರಗಳವರೆಗೆ ನೇಮಿಸಿಕೊಳ್ಳಲಾಗಿತ್ತು; ಆದರೆ ನಂತರದಲ್ಲಿ ಮುಖ್ಯ ನಟಿಯರಲ್ಲಿ ಒಬ್ಬಳನ್ನು ಕೈಬಿಡಬೇಕಾಗಿ ಬಂದಾಗ, ಪ್ರಮುಖ ಪಾತ್ರದಲ್ಲಿ ನಟಿಸುವುದಕ್ಕಾಗಿ ಅವಳ ಪಾತ್ರವು ಎರಡು-ತಿಂಗಳ ಅವಧಿಯ ಕಾರ್ಯವಾಗಿ ಪರಿವರ್ತನೆಗೊಂಡಿತು. ನಂತರ ದೂರದರ್ಶನ ಸರಣಿ ಕಾರ್ಯಕ್ರಮವಾದ *ಫ್ಲಿಪ್ಪರ್‌* ‌ನ ಮೊದಲ ಎರಡು ಸರಣಿಗಳಲ್ಲಿ 'ಮಾಯಾ' ಪಾತ್ರದಲ್ಲಿ ಆಕೆ ಅಭಿನಯಿಸಿದಳು.

1998ರಲ್ಲಿ ಇವಳು ಸ್ಟೀವನ್‌ ಬೋಚ್ಕೊನ ಪತ್ತೇದಾರಿ-ನಾಟಕ *ಬ್ರೂಕ್ಲಿನ್ ಸೌತ್‌* ‌ನ ಮೊದಲ-ಸರಣಿಯ ಸಂಚಿಕೆಯಲ್ಲಿ ಮೆಲಿಸ್ಸಾ ಹಾರ್ ಪಾತ್ರದಲ್ಲಿ ಹಾಗೂ *ಬೆವೆರ್ಲಿ ಹಿಲ್ಸ್‌, 90210* ರ ಎರಡು ಸಂಚಿಕೆಗಳಲ್ಲಿ ಲೀನೆಯಾಗಿ ಮತ್ತು...*The Love Boat: The Next Wave* ರ ಒಂದು ಸಂಚಿಕೆಯಲ್ಲಿ ಲಾಯ್ಲ ಪಾತ್ರದಲ್ಲಿ ಕಾಣಿಕೊಂಡಿದ್ದಾಳೆ. 1999ರಲ್ಲಿ ರಾಂಡಿ ಕ್ವೈಡ್‌‌ನ ಹಾಸ್ಯ ಕಥಾಚಿತ್ರ *P.U.N.K.S.* ನಲ್ಲಿ ಆಕೆ ಕಾಣಿಸಿಕೊಂಡಳು. ಪ್ರೌಢಶಾಲಾ ವಿದ್ಯಾಭ್ಯಾಸದ ನಂತರ ಆಲ್ಬಾ, ವಿಲಿಯಮ್ H. ಮ್ಯಾಕಿ ಮತ್ತು ಅವನ ಪತ್ನಿ ಫೆಲಿಸಿಟಿ ಹಫ್‌ಮನ್‌‌ರೊಂದಿಗೆ ಅಟ್ಲಾಂಟಿಕ್ ಥಿಯೇಟರ್ ಕಂಪೆನಿಯಲ್ಲಿ ನಟನೆಯನ್ನು ಕಲಿತಳು. ಇದು ಮ್ಯಾಕಿ ಮತ್ತು ಪುಲಿಟ್ಜರ್ ಪ್ರಶಸ್ತಿ-ವಿಜೇತ ನಾಟಕಕಾರ ಮತ್ತು ಚಿತ್ರ ನಿರ್ದೇಶಕ ಡೇವಿಡ್ ಮ್ಯಾಮೆಟ್‌‌ರಿಂದ ಅಭಿವೃದ್ಧಿಗೊಂಡ ಕಂಪೆನಿಯಾಗಿತ್ತು.

1999ರಲ್ಲಿ ಡ್ರ್ಯೂ ಬ್ಯಾರಿಮೋರ್‌ಳ *ನೆವರ್ ಬೀನ್ ಕಿಸ್ಡ್‌* ‌ ಎಂಬ ರೋಮಾಂಚಕಾರಿ ಹಾಸ್ಯಚಿತ್ರದಲ್ಲಿ ದೊಡ್ಡಸ್ತಿಕೆಯ ಪ್ರೌಢಶಾಲಾ ಗುಂಪಿನ ಸದಸ್ಯಳಾಗಿ, ಹಾಗೂ *ಐಡಲ್ ಹ್ಯಾಂಡ್ಸ್‌* ‌ ಎಂಬ ಹಾಸ್ಯ-ಸಾಹಸ ಮಿಶ್ರಿತ ಚಿತ್ರದಲ್ಲಿ ಡಿವೋನ್ ಸಾವನಿಗೆ ಎದುರಾಗಿ ನಾಯಕಿಯ ಪಾತ್ರದಲ್ಲಿ ನಟಿಸಿದ ನಂತರ, ಆಲ್ಬಾ ಹಾಲಿವುಡ್‌‌ನಲ್ಲಿ ಹೆಚ್ಚು ಪ್ರಾಮುಖ್ಯತೆಯನ್ನು ಪಡೆದುಕೊಂಡಳು. *ಡಾರ್ಕ್ ಏಂಜೆಲ್‌* ‌ ಚಿತ್ರಕ್ಕೆ ತಯಾರಾಗುತ್ತಿದ್ದ ಸಂದರ್ಭದಲ್ಲಿ, ತಾನು ತಿನ್ನುವ ತೊಂದರೆಯಿಂದ ಬಳಲಿದುದಾಗಿ ನಂತರದಲ್ಲಿ ಆಕೆ ಬಹಿರಂಗಗೊಳಿಸಿದಳು.

thumb|ಫೆಂಟಾಸ್ಟಿಕ್ ಫೋರ್‌: ರೈಸ್ ಆಫ್ ದ ಸಿಲ್ವರ್ ಸರ್ಫರ್ ಚಿತ್ರದ ಚಿತ್ರೀಕರಣದ ಸಜ್ಜಿಕೆಯಲ್ಲಿ ಆಲ್ಬಾ

ಆಲ್ಬಾ ಜನಪ್ರಿಯ ಸಂಸ್ಕೃತಿಯಲ್ಲಿ ಉತ್ತಮ ರೀತಿಯಲ್ಲಿ ಸ್ವೀಕರಿಸಲ್ಪಟ್ಟಿದ್ದಾಳೆ.  *ಡಾರ್ಕ್ ಏಂಜೆಲ್‌* ‌ನಲ್ಲಿನ ಪಾತ್ರಕ್ಕಾಗಿ ಅವಳು *ಚಾಯ್ಸ್ ಆಕ್ಟ್ರೆಸ್‌* ನ ಟೀನ್ ಚಾಯ್ಸ್ ಪ್ರಶಸ್ತಿ ಮತ್ತು ಅತ್ಯುತ್ತಮ ನಟನೆಗಾಗಿ (TV) ಸ್ಯಾಟರ್ನ್ ಪ್ರಶಸ್ತಿಯನ್ನು ಗೆದ್ದಿದ್ದಾಳೆ. ಮ್ಯಾಕ್ಸಿಮ್‌‌ ನಿಯತಕಾಲಿಕದ 100 ಮಂದಿ ಪ್ರಚೋದಕ‌ ವ್ಯಕ್ತಿಗಳ ಪಟ್ಟಿಯಲ್ಲಿ ಆಕೆ ಆಗಾಗ ಕಾಣಿಸಿಕೊಂಡಿದ್ದಾಳೆ. *ಸಿನ್ ಸಿಟಿ* ಯಲ್ಲಿನ "ಅತಿ ಮಾದಕ ನಟನೆ"ಗಾಗಿ MTV ಚಿತ್ರ ಪ್ರಶಸ್ತಿಯನ್ನು 2006ರಲ್ಲಿ ಆಲ್ಬಾ ಸ್ವೀಕರಿಸಿದಳು. *ಅವೇಕ್‌*, *ಗುಡ್ ಲಕ್ ಚಕ್‌*  ಮತ್ತು....*Fantastic Four: Rise of the Silver Surfer* ರಲ್ಲಿನ ಕೆಟ್ಟ ನಟನೆಗಳಿಗಾಗಿ 2007ರ ರಜ್ಜೀ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಾಗ ಅವಳ ಅಭಿನಯವು ಟೀಕೆಗೆ ಒಳಗಾಗಬೇಕಾಯಿತು. ಆಕೆ *ಫೆಂಟಾಸ್ಟಿಕ್ ಫೋರ್‌*  ಮತ್ತು *ಇನ್‌ ಟು ದಿ ಬ್ಲೂ*  ಚಿತ್ರಗಳಲ್ಲಿನ ನಟನೆಗಾಗಿ 2005ರಲ್ಲಿಯ‌ೂ ಅದೇ ಪ್ರಶಸ್ತಿಗೆ ಆಯ್ಕೆಯಾದಳು.

ಆಲ್ಬಾಳ ಹೆಚ್ಚು ಗಮನಾರ್ಹ ಚಿತ್ರಪಾತ್ರಗಳೆಂದರೆ - *ಹನಿ* ಯಲ್ಲಿನ ಮಹಾತ್ವಾಕಾಂಕ್ಷಿ ನೃತ್ಯಗಾರ್ತಿ-ನೃತ್ಯ ಸಂಯೋಜಕಿ ಪಾತ್ರ, *ಸಿನ್ ಸಿಟಿ* ಯಲ್ಲಿನ ಕ್ಯಾಬರೆ ನರ್ತಕಿ ನ್ಯಾನ್ಸಿ ಕಲ್ಲಾಹನ್‌ ಪಾತ್ರ ಹಾಗೂ ಮಾರ್ವೆಲ್ ಕಾಮಿಕ್ಸ್‌ನ ಸ್ಯೂ ಸ್ಟೋರ್ಮ್ ಪಾತ್ರ, *[ಫೆಂಟಾಸ್ಟಿಕ್ ಫೋರ್‌{/1‌}ನಲ್ಲಿನ [ಅಗೋಚರ ಮಹಿಳೆಯ ಪಾತ್ರ. ಇವುಗಳ ಪೈಕಿ ಚಲನಚಿತ್ರ ವಿಮರ್ಶಕ ಮಿಕ್ ಲಾಸ್ಯಾಲೆ]]* ಯು ತನ್ನ ಅಭಿಪ್ರಾಯವನ್ನು ವ್ಯಕ್ತಪಡಿಸುತ್ತಾ, ದೀರ್ಘಕಾಲ ಮಾತನಾಡುವ ಸಂದರ್ಭದಲ್ಲಿನ ಅವಳ ನಟನೆಯು "ದೃಢವಾಗಿರದ ನೆಲೆಯ" ಮೇಲಿತ್ತು ಎಂದು ಹೇಳಿದ. ನಂತರ ಅವಳು ಅದರ ಉತ್ತರಭಾಗವಾದ, *ಇನ್‌ ಟು ದಿ ಬ್ಲೂ* ನಲ್ಲಿ ಮತ್ತು ಕೆಲವು ವರ್ಷಗಳ ನಂತರ *ಗುಡ್ ಲಕ್ ಚಕ್‌* ‌ ಚಿತ್ರದಲ್ಲಿ ಅಭಿನಯಿಸಿದಳು. 2006ರ MTV ಚಿತ್ರ ಪ್ರಶಸ್ತಿ ಕಾರ್ಯಕ್ರಮದ ನಿರ್ವಾಹಕಿಯಾಗಿ ಆಲ್ಬಾ ಕಾರ್ಯನಿರ್ವಹಿಸಿದ್ದಳು ಹಾಗೂ *ಕಿಂಗ್ ಕಾಂಗ್‌‌*, *ಮಿಷನ್ ಇಂಪಾಸಿಬಲ್‌ 3*  ಮತ್ತು *ದಿ ಡಾ ವಿಂಸಿ ಕೋಡ್*  ಮೊದಲಾದ ಚಿತ್ರಗಳನ್ನು ಅಣಕ ಶೈಲಿಯಲ್ಲಿ ಅನುಕರಿಸುವ ರೂಪುರೇಖೆಗಳನ್ನು ರಚಿಸಿದಳು. ಫೆಬ್ರವರಿಯಲ್ಲಿ ಆಕೆ ಅಕಾಡೆಮಿ ಆಫ್ ಮೋಷನ್ ಪಿಕ್ಚರ್ ಆರ್ಟ್ಸ್ ಆಂಡ್ ಸೈನ್ಸಸ್‌ನ ವೈಜ್ಞಾನಿಕ ಮತ್ತು ತಾಂತ್ರಿಕ ಪ್ರಶಸ್ತಿಗಳ ಕಾರ್ಯಕ್ರಮದಲ್ಲಿ ನಿರ್ವಾಹಕಿಯಾಗಿ ಕೆಲಸಮಾಡಿದಳು. ಪ್ರತಿಭೆಯ ಮಧ್ಯವರ್ತಿಗಳಾದ ಪ್ಯಾಟ್ರಿಕ್ ವೈಟ್‌ಸೆಲ್‌ ಮತ್ತು ಬ್ರಾಡ್ ಕೆಫೆರೆಲ್ಲಿಯಿಂದ ಆಲ್ಬಾ ಪ್ರತಿನಿಧಿಸಲ್ಪಟ್ಟಿದ್ದಾಳೆ. ಆ ಚಿತ್ರವು 2008ರ ಫೆಬ್ರವರಿ 1ರಂದು ಬಿಡುಗಡೆಯಾಯಿತು. ಚಿತ್ರವು ವಿಮರ್ಶಕರಿಂದ ಉತ್ತಮ ವಿಮರ್ಶೆಯನ್ನು ಪಡೆಯದಿದ್ದರೂ, ಆಲ್ಬಾಳ ಪಾತ್ರನಿರ್ವಹಣೆಯು ಧನಾತ್ಮಕವಾಗಿ ಮತ್ತು ಋಣಾತ್ಮಕವಾಗಿ ಎರಡೂ ರೀತಿಯ ಸ್ವೀಕರಿಸಲ್ಪಟ್ಟಿತು. ಆಲ್ಬಾ ಚಾಯ್ಸ್‌ ಚಿತ್ರ ನಟಿ: ಭಯಾನಕ/ರೋಮಾಂಚಕಾರಿ ವಿಭಾಗಕ್ಕೆ ಮೀಸಲಾದ ಟೀನ್ ಚಾಯ್ಸ್ ಪ್ರಶಸ್ತಿ ಮತ್ತು ಕೆಟ್ಟ ನಟಿಗಾಗಿ ಮೀಸಲಾಗಿರುವ ರಜ್ಜಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಳು. 2008ರಲ್ಲಿ "ಗಲ್ಲಾಪೆಟ್ಟಿಗೆ ಬಾಂಬ್" ಎಂದು ಹೆಸರಾದ ದಿ ಲವ್ ಗುರು ಚಿತ್ರದಲ್ಲಿ ಮಿಕೆ ಮೈಯರ್ಸ್‌ ಮತ್ತು ಜಸ್ಟಿನ್ ಟಿಂಬರ್ಲೇಕ್‌ರೊಂದಿಗೆ ಆಲ್ಬಾಳೂ ಸಹ ನಟಿಸಿದ್ದಾಳೆ. ಈ ಚಲನಚಿತ್ರ ಮತ್ತು ಆಲ್ಬಾಳ ನಟನೆಗಳೆರಡೂ ವಿಮರ್ಶಕರಿಂದ ಟೀಕೆಗೊಳಗಾದವು. ಕೆಟ್ಟ ನಟಿಗಾಗಿ ಮೀಸಲಾಗಿರುವ ರಜ್ಜಿ ಪ್ರಶಸ್ತಿಗೆ ಆಲ್ಬಾ ನಾಮನಿರ್ದೇಶನಗೊಂಡಳು. ಈ ಚಿತ್ರದ ಚಿತ್ರೀಕರಣವು 2008ರ ನವೆಂಬರ್‌ನಲ್ಲಿ ಪೂರ್ಣಗೊಂಡಿತು. ಪ್ರಸ್ತುತ ಚಿತ್ರದ ನಿರ್ಮಾಣ-ನಂತರದ ಕಾರ್ಯನಡೆಯುತ್ತಿದ್ದು, 2009ರಲ್ಲಿ ಚಿತ್ರವು ಬಿಡುಗಡೆಯಾಗುವ ಸಂಭವವಿದೆ. ಆರಂಭದಲ್ಲಿ ಅಗ್ಲಿ ಬೆಟ್ಟಿಯ ತಾರೆಯಾದ ಅಮೆರಿಕಾ ಫೆರೇರಾಳನ್ನು ಪ್ರಮುಖ ಪಾತ್ರದಲ್ಲಿ ನಟಿಸುವಂತೆ ನಿಯೋಜಿಸಲಾಗಿತ್ತು. ಆದರೆ, ಅವಳ ದೂರದರ್ಶನ ಪ್ರದರ್ಶನವಾದ ಅಗ್ಲಿ ಬೆಟ್ಟಿಗೆ ಸಂಬಂಧಿಸಿದಂತೆ ಇದ್ದ ಚಿತ್ರೀಕರಣದ ಬದ್ಧತೆಗಳಿಂದಾಗಿ ಅವಳನ್ನು ಕೈಬಿಡಲಾಯಿತು.

ದಿ ಕಿಲ್ಲರ್‌ ಇನ್‌ಸೈಡ್‌ ಮಿ ಪುಸ್ತಕವನ್ನು ಚಲನಚಿತ್ರವನ್ನಾಗಿ ಮಾಡುವ ಅದೇ ಹೆಸರಿನ ಚಿತ್ರದಲ್ಲಿ ಕ್ಯಾಟೆ ಹಡ್ಸನ್ ಮತ್ತು ಕ್ಯಾಸೆ ಅಫ್ಲೆಕ್‌ರೊಂದಿಗೆ ಅಭಿನಯಿಸಲು ಆಲ್ಬಾಳನ್ನು ಗೊತ್ತುಪಡಿಸಲಾಗಿದೆ. ಪ್ರಸ್ತುತ ಚಿತ್ರೀಕರಣವಾಗುತ್ತಿರುವ ಈ ಚಿತ್ರದಲ್ಲಿ ಜಾಯ್ಸೆ ಲೇಕ್‌ಲ್ಯಾಂಡ್ ಎಂಬ ಒಬ್ಬ ವ್ಯಭಿಚಾರಿಣಿಯ ಪಾತ್ರದಲ್ಲಿ ಆಲ್ಬಾ ಕಾಣಿಸಿಕೊಳ್ಳಲಿದ್ದಾಳೆ. ಈ ಚಿತ್ರವು 2010ರಲ್ಲಿ ಬಿಡುಗಡೆಯಾಗಲಿದೆ. ಆಲ್ಬಾ 2010ರ ರೋಮಾಂಚಕಾರಿ ಹಾಸ್ಯಚಿತ್ರ *ವ್ಯಾಲೆಂಟೈನ್ಸ್ ಡೆ* ನಲ್ಲಿ ನಟಿಸಲು ಸಹಿಹಾಕಿದ್ದಾಳೆ. ಜೂಲಿಯಾ ರಾಬರ್ಟ್ಸ್, ಆನ್ನೆ ಹಾತವೆ, ಜೆಸ್ಸಿಕಾ ಬಯೆಲ್‌, ಎಮ್ಮ ರಾಬರ್ಟ್ಸ್, ಅಶ್ಟೋನ್ ಕುಟ್ಚರ್ ಮತ್ತು ಜೆನ್ನಿಫರ್ ಗಾರ್ನರ್ ಮೊದಲಾದವರೊಂದಿಗೆ ಆಲ್ಬಾ ನಟಿಸಲಿದ್ದಾಳೆ. ಪ್ರಸ್ತುತ ಈ ಚಿತ್ರವು ನಿರ್ಮಾಣ-ಪೂರ್ವ ಕಾರ್ಯದಲ್ಲಿದೆ ಹಾಗೂ 2010ರ ಫೆಬ್ರವರಿ 12ರಂದು ಬಿಡುಗಡೆಯಾಗಲಿದೆ. 2005ರಲ್ಲಿ ಪೀಪಲ್ ನಿಯತಕಾಲಿಕದ 50 ಮಂದಿ ಅತಿ ಹೆಚ್ಚು ಸುಂದರ ವ್ಯಕ್ತಿಗಳಲ್ಲಿ ಆಲ್ಬಾಳೂ ಒಬ್ಬಳಾಗಿ ಹೆಸರಿಸಲ್ಪಟ್ಟಳು ಹಾಗೂ 2007ರಲ್ಲಿನ ನಿಯತಕಾಲಿಕದ 100 ಮಂದಿ ಅತಿ ಸುಂದರ ವ್ಯಕ್ತಿಗಳ ಪಟ್ಟಿಯಲ್ಲಿಯ‌ೂ ಈಕೆ ಕಾಣಿಸಿಕೊಂಡಿದ್ದಾಳೆ. ಆಲ್ಬಾಗೆ 2002ರಲ್ಲಿ Hollywood.comನ ಜನಾಭಿಪ್ರಾಯ ಸಂಗ್ರಹಣೆಯಲ್ಲಿ 2002ರ ಐದನೇ ಅತ್ಯಂತ ಮಾದಕ ನಟಿ ಎಂಬ ಬಹುಮತ, ಅತ್ಯುನ್ನತ 10 ವೈಜ್ಞಾನಿಕ-ಕಾಲ್ಪನಿಕ ತರುಣಿಯರಲ್ಲಿ #4ನೇ ಸ್ಥಾನ, FHMನ ಅತ್ಯಂತ ಮಾದಕ ನಟಿಯರಲ್ಲಿ #6ನೇ ಸ್ಥಾನ ಹಾಗೂ ಸ್ಟಫ್ ನಿಯತಕಾಲಿಕದ "ಪ್ರಪಂಚದಲ್ಲಿನ 102 ಅತ್ಯಂತ ಮಾದಕ ಮಹಿಳೆ"ಯರ 2002ರ ಆವೃತ್ತಿಯಲ್ಲಿ #12ನೇ ಸ್ಥಾನ ದಕ್ಕಿದೆ. 2005ರಲ್ಲಿ ಮ್ಯಾಕ್ಸಿಮ್‌ ನಿಯತಕಾಲಿಕದ 100 ಮಂದಿ ಪ್ರಚೋದಕ ವ್ಯಕ್ತಿಗಳ ಪಟ್ಟಿಯಲ್ಲಿ ಆಲ್ಬಾಳಿಗೆ #5ನೇ ದೊರಕಿತು.

2006ರ ಮಾರ್ಚ್‌‌ ಸಂಚಿಕೆಯ ಮುಖಪುಟದಲ್ಲಿ *ಪ್ಲೇಬಾಯ್‌*  ನಿಯತಕಾಲಿಕವು ತನ್ನ '25 ಮಂದಿ ಅತ್ಯಂತ ಮಾದಕ ಪ್ರಸಿದ್ಧ ವ್ಯಕ್ತಿ'ಗಳಲ್ಲಿ ಆಲ್ಬಾಳನ್ನು ಒಬ್ಬಳನ್ನಾಗಿ ಹಾಗೂ 'ಆ ವರ್ಷದ ಮಾದಕ ನಟಿ'ಯಾಗಿ ಹೆಸರಿಸಿದೆ. ಆಲ್ಬಾಳ ಒಪ್ಪಿಗೆ ಇಲ್ಲದೆ ಅವಳ ಭಾವಚಿತ್ರವನ್ನು (*ಇನ್‌ ಟು ದಿ ಬ್ಲೂ*  ಚಿತ್ರದ ಜಾಹೀರಾತಿನಲ್ಲಿ ಬಳಸಿದ ಛಾಯಾಚಿತ್ರದಿಂದ) ಬಳಸಿದುದಕ್ಕಾಗಿ *ಪ್ಲೇಬಾಯ್‌*  ವಿರುದ್ಧ ದಾವೆ ಹೂಡಿದಳು. ಸದರಿ ಸಂಚಿಕೆಯಲ್ಲಿನ "ನಗ್ನ ಚಿತ್ರಸರಣಿ"ಯೊಂದರಲ್ಲಿ ಅವಳು ಕಾಣಿಸಿಕೊಂಡಿರುವಂತೆ ಇದು ಅಭಿಪ್ರಾಯವನ್ನು ಮೂಡಿಸಿತ್ತು ಎಂದು ಆಕೆ ವಾದಿಸಿದ್ದಳು. ಅದೇನೇ ಇದ್ದರೂ, *ಪ್ಲೇಬಾಯ್‌*  ಮಾಲೀಕ ಹಫ್ ಹೆಫ್ನರ್‌ ಅವಳಲ್ಲಿ ವೈಯಕ್ತಿಕವಾಗಿ ಕ್ಷಮೆಯಾಚಿಸಿ, ಅವಳು ನಡೆಸುತ್ತಿದ್ದ ಎರಡು ಅನಾಥಾಶ್ರಮಗಳಿಗೆ ದತ್ತಿ ನೀಡಲು ಒಪ್ಪಿದ ನಂತರ ಆ ದಾವೆಯನ್ನು ಆಕೆ ಕೈಬಿಟ್ಟಳು.

thumb|upright|2007ರ ಸ್ಪೈಕ್ TV ಪ್ರಶಸ್ತಿ ಪ್ರದಾನ ಕಾರ್ಯಕ್ರಮದಲ್ಲಿ ಆಲ್ಬಾ

2006ರಲ್ಲಿ E! ದೂರದರ್ಶನದ 101 ಅತ್ಯಂತ ಮಾದಕ ಹೆಸರಾಂತ ವ್ಯಕ್ತಿಗಳಲ್ಲಿ #3ನೇ ಶ್ರೇಯಾಂಕವನ್ನು ಪಡೆದುಕೊಂಡಳು. 2006ರಲ್ಲಿ, AskMen.comನ ಓದುಗರು ಆಲ್ಬಾಳನ್ನು *99 ಮಂದಿ ಅತ್ಯಂತ ಅಪೇಕ್ಷಣೀಯ ಮಹಿಳೆಯರ*  ಪೈಕಿ ಪ್ರಥಮ ಸ್ಥಾನಕ್ಕೆ ಬಹುಮತ ನೀಡಿ ಆರಿಸಿದರು ಹಾಗೂ 2007ರಲ್ಲಿ *ಮ್ಯಾಕ್ಸಿಮ್‌ ನಿಯತಕಾಲಿಕ* ವು ತನ್ನ "ಅತ್ಯುನ್ನತ 100" ಮಂದಿಯಲ್ಲಿ ಆಲ್ಬಾಳಿಗೆ ಎರಡನೇ ಸ್ಥಾನವನ್ನು ನೀಡಿತು. *GQ*  ಮತ್ತು *ಇನ್ ಸ್ಟೈಲ್‌*  ನಿಯತಕಾಲಿಕಗಳೆರಡೂ ಆಲ್ಬಾಳನ್ನು ತಮ್ಮ ಜೂನ್ ತಿಂಗಳ ಮುಖಪುಟಗಳಲ್ಲಿ ತೋರಿಸಿದವು ಹಾಗೂ ಮೇ ತಿಂಗಳಲ್ಲಿ ಎಂಟು ದಶಲಕ್ಷ ಮತಗಳನ್ನು ಪಡೆದ ನಂತರ *FHM*  (UK ಮತ್ತು USA ಆವೃತ್ತಿಗಳು) ನಿಯತಕಾಲಿಕವು ಆಲ್ಬಾಳನ್ನು "2007ರ, ಪ್ರಪಂಚದಲ್ಲಿನ ಅತ್ಯಂತ ಮಾದಕ ಮಹಿಳೆ" ಎಂದು ಹೆಸರಿಸಿತು. 2008ರಲ್ಲಿ ಮ್ಯಾಕ್ಸಿಮ್‌ನ 100 ಮಂದಿ ಪ್ರಚೋದಕ‌ ವ್ಯಕ್ತಿಗಳ ಪಟ್ಟಿಗೆ ಹೆಸರಿಸಲಾಗುವ ಮ‌ೂಲಕ ಆಲ್ಬಾಳನ್ನು ಪ್ರಪಂಚದ ಅತಿಹೆಚ್ಚು ಆಕರ್ಷಕ ಮಹಿಳೆಯರಲ್ಲಿ ಒಬ್ಬಳೆಂದು ಪರಿಗಣಿಸಲಾಗಿದೆ. 2007ರಲ್ಲಿ, FHM ನಿಯತಕಾಲಿಕದ ಲ್ಯಾಟ್ವಿಯಾದ ಆವೃತ್ತಿಯು ನಡೆಸಿದ ಅಭಿಪ್ರಾಯ ಸಂಗ್ರಹಣೆಯಲ್ಲಿ FHMನ 2007ರ ಅತ್ಯಂತ ಮಾದಕ ಯುವತಿಯರ ಪೈಕಿ ಆಲ್ಬಾ #1ನೇ ಸ್ಥಾನವನ್ನು ಪಡೆದುಕೊಂಡಳು. 2007ರ ಎಂಪೈರ್ ನಿಯತಕಾಲಿಕದ 100 ಮಂದಿ ಅತ್ಯಂತ ಮಾದಕ ಚಿತ್ರನಟಿಯರಲ್ಲಿ ಆಲ್ಬಾ #4ನೇ ಸ್ಥಾನವನ್ನು ಗಿಟ್ಟಿಸಿಕೊಂಡಳು. 2006 ಮತ್ತು 2007ರಲ್ಲಿ ನಾರ್ವೆಯ FHM ನಿಯತಕಾಲಿಕವು ಆಲ್ಬಾಳನ್ನು ಪ್ರಪಂಚದಲ್ಲೇ ಅತ್ಯಂತ ಮಾದಕ ಮಹಿಳೆಯೆಂದು #1ನೇ ಶ್ರೇಯಾಂಕವನ್ನು ನೀಡಿತು. 2008ರಲ್ಲಿ, ಮ್ಯಾಕ್ಸಿಮ್‌ನ ನಿಯತಕಾಲಿಕದ 100 ಮಂದಿ ಪ್ರಚೋದಕ ವ್ಯಕ್ತಿಗಳ ಪಟ್ಟಿಯಲ್ಲಿ #34ನೇ ಮತ್ತು ವಿಜರ್ಡ್ ನಿಯತಕಾಲಿಕದ "TVಯ ಅತ್ಯಂತ ಮಾದಕ ಮಹಿಳೆಯರ" ಪಟ್ಟಿಯಲ್ಲಿ #2ನೇ ಸ್ಥಾನವನ್ನು ಆಲ್ಬಾ ಪಡೆದುಕೊಂಡಿದ್ದಾಳೆ ಹಾಗೂ ಸಾರ್ವಕಾಲಿಕ ಚಿತ್ರಗಳಲ್ಲಿನ 25 ಮಂದಿ ಅತ್ಯಂತ ಮಾದಕ ಮಹಿಳೆಯರಲ್ಲಿ ಈಕೆ ಒಬ್ಬಳು ಎಂದು GQ ನಿಯತಕಾಲಿಕವು ಹೆಸರಿಸಿದೆ. ಚಿತ್ರದ ಕುರಿತು ಒಪ್ಪಂದ ಮಾಡಿಕೊಳ್ಳುವಾಗ ಚಿತ್ರದಲ್ಲಿ ಯಾವುದೇ ನಗ್ನತೆ ಇರಬಾರದೆಂದು ಆಲ್ಬಾ ಷರತ್ತುಗಳನ್ನು ಹಾಕುತ್ತಾಳೆ. *ಸಿನ್ ಸಿಟಿ*  ಚಿತ್ರದಲ್ಲಿ ನಗ್ನವಾಗಿ ಕಾಣಿಸಿಕೊಳ್ಳುವಂತೆ ಅವಳನ್ನು ಚಿತ್ರ ನಿರ್ದೇಶಕರಾದ ಫ್ರಾಂಕ್ ಮಿಲ್ಲರ್ ಮತ್ತು ರಾಬರ್ಟ್ ರೋಡ್ರಿಕ್ವೆಜ್ ಹೇಳಿದಾಗ, ಆಹ್ವಾನವನ್ನು ಅವಳು ನಿರಾಕರಿಸುತ್ತಾ ಹೀಗೆ ಹೇಳಿದಳು - "ನಾನು ನಗ್ನವಾಗಿ ಕಾಣಿಸಿಕೊಳ್ಳುವುದಿಲ್ಲ. ನಾನು ಮಾಡುವುದಿಲ್ಲ ಅಷ್ಟೆ. ಇದು ನನ್ನನ್ನು ಕೆಟ್ಟ ನಟಿಯನ್ನಾಗಿ ಮಾಡಬಹುದು. ನನಗೆ ಕೆಲವು ವಿಷಯಗಳಲ್ಲಿ ಬಡ್ತಿ ಸಿಗದಿರಬಹುದು. ಆದರೆ ನನಗೆ ತುಂಬಾ ಕಾಳಜಿಯಿದೆ".

## ವೈಯಕ್ತಿಕ ಜೀವನ 
### ಧರ್ಮ 
ಆಲ್ಬಾ ತನ್ನ ಹದಿಹರೆಯದ ವಯಸ್ಸಿನವರೆಗೆ ಕ್ರೈಸ್ತ ಧರ್ಮದವಳಾಗಿದ್ದಳು, ಆದರೆ ತನ್ನ ಹೊರನೋಟಗಳಿಂದಾಗಿ ಜನ ತನ್ನನ್ನು ಬೇರೆಯದೇ ರೀತಿಯಲ್ಲಿ ನೋಡುತ್ತಿದ್ದಾರೆ ಎಂದು ಭಾಸವಾದಾಗ ನಾಲ್ಕು ವರ್ಷಗಳ ನಂತರ ಆಕೆ ಧರ್ಮವನ್ನು ಬಿಟ್ಟುಬಿಟ್ಟಳು. ಈ ಕುರಿತು ಅವಳು ಮಾತನಾಡುತ್ತಾ, "ನಾನು ಪ್ರಚೋದನಕಾರಿ ಉಡುಪುಗಳನ್ನು ಧರಿಸುತ್ತಿರದ ಸಂದರ್ಭದಲ್ಲಿಯೂ, ನಾನು ಅಂತಹ ಉಡುಪುಗಳನ್ನು ಧರಿಸುತ್ತಿರುವುದರಿಂದಾಗಿ ಹಿರಿಯರು ಮುಂದೆ ನನಗೆ ಹೊಡೆಯಬಹುದು ಎಂದು ನನ್ನ ಯುವ ಪಾದ್ರಿಯು ಹೇಳಿದರು.  ಪುರುಷರು ಇಷ್ಟಪಡುವ ರೀತಿಯಲ್ಲಿ ನಾನು ಇದ್ದಿದ್ದೇ ಆದಲ್ಲಿ ಅದು ನನ್ನ ದೋಷ ಎಂದು ಭಾವಿಸುವಂತೆ ಇದು ಮಾಡಿತು ಹಾಗೂ ನನ್ನ ದೇಹದ ಬಗ್ಗೆ ಹಾಗೂ ಓರ್ವ ಮಹಿಳೆಯಾಗಿರುವುದರ ಬಗ್ಗೆ ನಾನು ನಾಚಿಕೆ ಪಡುವಂತಾಯಿತು" ಎಂದು ಆಕೆ ವಿವರಿಸಿದಳು.

ವಿವಾಹಪೂರ್ವದ ಲೈಂಗಿಕ ಸಂಬಂಧ ಮತ್ತು ಸಲಿಂಗಕಾಮದ ಬಗೆಗಿನ ಚರ್ಚ್‌ನ ಖಂಡನೆಗಳ ಬಗ್ಗೆ ಹಾಗೂ ಬೈಬಲ್‌ನಲ್ಲಿ ಪ್ರಬಲ ಮಹಿಳಾ ಆದರ್ಶವ್ಯಕ್ತಿಗಳಿಲ್ಲದುದರ ಬಗ್ಗೆ ಆಲ್ಬಾ ಆಕ್ಷೇಪಣೆಗಳನ್ನು ಹೊಂದಿದ್ದಳು. ಆಕೆ ಬೈಬಲ್‌ನ ಬಗ್ಗೆ ಹೀಗೆಂದು ವಿವರಿಸುತ್ತಾಳೆ - "ಇದೊಂದು ಉತ್ತಮ ಮಾರ್ಗದರ್ಶಿ ಎಂದು ತಿಳಿದಿದ್ದೆ; ಆದರೆ ನನ್ನ ಜೀವನವನ್ನು ಹೇಗೆ ಸಾಗಿಸಿಕೊಂಡು ಹೋಗಬೇಕು ಎಂಬುದರ ಕುರಿತಾಗಿ ಇದು ನಿಸ್ಸಂಶಯವಾಗಿ ಉತ್ತಮವಾದುದಲ್ಲ." ಅವಳು ತನ್ನ 15ನೇ ವಯಸ್ಸಿನಲ್ಲಿ ದೂರದರ್ಶನ ಸರಣಿ ಕಾರ್ಯಕ್ರಮವಾದ ಚಿಕಾಗೊ ಹೋಪ್‌‌ನ 1996ರ ಒಂದು ಸಂಚಿಕೆಯಲ್ಲಿ, ಗಂಟಲಿನಲ್ಲಿ ಗೊನೋರಿಯವನ್ನು ಹೊಂದಿರುವ ಹದಿಹರೆಯದ ಹುಡುಗಿಯ ಅತಿಥಿ-ಪಾತ್ರದಲ್ಲಿ ನಟಿಸಿದಾಗ, ಅವಳ "ಧರ್ಮದ ಬಗೆಗಿನ ಶ್ರದ್ಧೆಯು ಕಡಿಮೆಯಾಗಲು ಆರಂಭವಾಯಿತು". ಚರ್ಚ್‌ನಲ್ಲಿನ ಅವಳ ಸ್ನೇಹಿತರು ಅವಳ ಪಾತ್ರದ ಬಗ್ಗೆ ನಕಾರಾತ್ಮಕವಾಗಿ ಪ್ರತಿಕ್ರಿಯಿಸಿದುದು ಚರ್ಚ್‌ನ ಬಗೆಗಿನ ಅವಳ ನಂಬಿಕೆಯನ್ನು ಕಳೆದುಕೊಳ್ಳುವಂತೆ ಮಾಡಿತು.

### ಸಂಬಂಧಗಳು 
thumb|2007ರಲ್ಲಿ ಪತಿ ಕ್ಯಾಶ್ ವಾರೆನ್‌ನೊಂದಿಗೆ ಆಲ್ಬಾ
2000ದ ಜನವರಿಯಲ್ಲಿ *ಡಾರ್ಕ್ ಏಂಜೆಲ್‌*  ಚಿತ್ರದ ಚಿತ್ರೀಕರಣ ನಡೆಯುತ್ತಿದ್ದ ಸಂದರ್ಭದಲ್ಲಿ ಸಹ-ನಟ ಮೈಕೆಲ್ ವೀದರ್ಲಿಯೊಂದಿಗೆ ಮ‌ೂರು ವರ್ಷಗಳ ಸಂಬಂಧವನ್ನು ಆಲ್ಬಾ ಆರಂಭಿಸಿದಳು. ಇದು ಅವರ ನಡುವಿನ 12 ವರ್ಷ ವಯಸ್ಸಿನ ಅಂತರದಿಂದಾಗಿ ವಿವಾದಕ್ಕೆ ಕಾರಣವಾಯಿತು. ವೆದರ್ಲಿ ಎಂಬಾತ ಆಲ್ಬಾಳ ಇಪ್ಪತ್ತನೇ ವರ್ಷದ ಜನ್ಮದಿನದಂದು ಮದುವೆ ಪ್ರಸ್ತಾಪ ಮಾಡಿದಾಗ, ಅವಳು ಒಪ್ಪಿದಳು. 2003ರ ಆಗಸ್ಟ್‌ನಲ್ಲಿ ಆಲ್ಬಾ ಮತ್ತು ವೆದರ್ಲಿ ತಮ್ಮ ನಡುವಿನ ಸಂಬಂಧವನ್ನು ಕೊನೆಗೊಳಿಸಿರುವುದನ್ನು ಪ್ರಕಟಿಸಿದರು. ಮೋರ್ಗನ್ ಫ್ರೀಮ್ಯಾನ್, ಸೀನ್ ಕಾನರಿ, ರಾಬರ್ಟ್ ರೆಡ್‌ಫೋರ್ಡ್ ಮತ್ತು ಮೈಕೆಲ್ ಕೈನೆ ಮೊದಲಾವರನ್ನು ಸೂಚಿಸುತ್ತಾ, ಹೆಚ್ಚು ವಯಸ್ಸಾದವನು ತನ್ನ ಆದರ್ಶ ಸಂಗಾತಿ ಎಂದು ಯೋಚಿಸಿದ್ದೇನೆಂದು ಒಮ್ಮೆ ಆಲ್ಬಾ ಹೇಳಿಕೊಂಡಿದ್ದಳು. ಅವಳು ಹೀಗೆ ಹೇಳಿದ್ದಾಳೆ - "ಹೆಚ್ಚು ವಯಸ್ಸಾದವರ ಬಗ್ಗೆ ನನ್ನದು ಇದೇ ಅಭಿಪ್ರಾಯ. ಏಕೆಂದರೆ ಅವರು ತುಂಬಾ ಅನುಭವಸ್ಥರಾಗಿದ್ದು ಹೆಚ್ಚು ತಿಳಿದುಕೊಂಡಿರುತ್ತಾರೆ."

2004ರಲ್ಲಿ *ಫೆಂಟಾಸ್ಟಿಕ್ ಫೋರ್‌*  ಚಿತ್ರ ಮಾಡುತ್ತಿದ್ದ ಸಂದರ್ಭದಲ್ಲಿ, ನಟ ಮೈಕೆಲ್ ವಾರೆನ್‌ನ ಮಗ ಕ್ಯಾಶ್ ವಾರೆನ್‌ನನ್ನು ಆಲ್ಬಾ ಭೇಟಿಯಾದಳು. 2007ರ ಡಿಸೆಂಬರ್ 27ರಂದು ಆಲ್ಬಾ ಮತ್ತು ವಾರೆನ್ ತಮ್ಮ ನಿಶ್ಚಿತಾರ್ಥವಾಗಿರುವುದನ್ನು ಪ್ರಕಟಿಸಿದರು. 2008ರ ಜೂನ್ 7ರಂದು ಕ್ಯಾಲಿಫೋರ್ನಿಯಾದ ಲಾಸ್ ಏಂಜಲೀಸ್‌ನಲ್ಲಿನ ಸೆಡಾರ್ಸ್-ಸಿನೈ ಮೆಡಿಕಲ್ ಸೆಂಟರ್‌ನಲ್ಲಿ ಹಾನರ್ ಮೇರಿ ವಾರೆನ್ ಎಂಬ ಒಂದು ಹೆಣ್ಣು ಮಗುವಿಗೆ, ಆಲ್ಬಾ ಜನ್ಮವಿತ್ತಳು. ಹಾನರ್ ಮೇರಿಯ ಮೊದಲ ಭಾವಚಿತ್ರಗಳು *OK!*  ನಿಯತಕಾಲಿಕದಲ್ಲಿ ಪ್ರಕಟವಾದವು., ಇದಕ್ಕಾಗಿ ಈ ನಿಯತಕಾಲಿಕವು ಅವರಿಗೆ 1.5 ದಶಲಕ್ಷ $ನಷ್ಟು ಹಣವನ್ನು ಪಾವತಿಸಿತ್ತು. ತಾನು ಹೆಚ್ಚು ಮಕ್ಕಳನ್ನು ಪಡೆಯಲು ಬಯಸುವುದಾಗಿ ಆಲ್ಬಾ ಹೇಳಿಕೊಂಡಿದ್ದಾಳೆ.

### ದಾನ ಮತ್ತು ರಾಜಕೀಯ 
2005ರಲ್ಲಿ AIDS ದತ್ತಿ ಸಂಸ್ಥೆಯಾದ ಆಮ್ಫಾರ್‌ಗಾಗಿ ಹಣಸಂಗ್ರಹಿಸಲು, ತಾನು ಉಚಿತವಾಗಿ ನಟಿಸುವುದಾಗಿ ಕ್ಯಾನೆಸ್ ಚಿತ್ರೋತ್ಸವದಲ್ಲಿ ಆಲ್ಬಾ ಪ್ರಕಟಿಸಿದಳು. US ಸಂಶೋಧನಾ ಸಂಸ್ಥೆಯೊಂದಕ್ಕಾಗಿ ಉದ್ಯಮವು ಒಂದು ಸಹಾಯಾರ್ಥ ಪ್ರದರ್ಶನವನ್ನು ನಡೆಸಿತು. ದಿ ಲಾರ್ಡ್ ಆಫ್ ದಿ ರಿಂಗ್ಸ್‌‌ನ ನಿರ್ಮಾಪಕನಾದ ಬಾಬ್ ವೈನ್‌ಸ್ಟೈನ್‌‌ ಕ್ರೀಡಾತಾರೆಯರಾದ ಮೋನಿಕಾ ಸೆಲೆಸ್ ಮತ್ತು ಬೋರಿಸ್ ಬೆಕರ್‌ರಿಗೆ ಸಂಬಂಧಿಸಿದ ಟೆನಿಸ್‌ ತರಬೇತಿಗಳಿಗಾಗಿ 100,000 $ನಷ್ಟು ಹಣವನ್ನು ಕೊಡಲು ಒಪ್ಪುವುದಾದರೆ ಅವನ ಚಿತ್ರಗಳ ಪೈಕಿ ಒಂದರಲ್ಲಿ ಸಂಭಾವನೆಯಿಲ್ಲದೆ ನಟಿಸುವುದಾಗಿ ಭರವಸೆ ನೀಡುವ ಮೂಲಕ "ಮಹಾನ್‌ ಕಂಪನ"ವನ್ನು ಆಲ್ಬಾ ಉಂಟುಮಾಡಿದ್ದಳು.

ಕ್ಲೋತ್ಸ್ ಆಫ್ ಅವರ್ ಬ್ಯಾಕ್, ಹೆಬಿಟ್ಯಾಟ್ ಫಾರ್ ಹ್ಯುಮ್ಯಾನಿಟಿ, ನ್ಯಾಶನಲ್ ಸೆಂಟರ್ ಫಾರ್ ಮಿಸ್ಸಿಂಗ್ ಆಂಡ್ ಎಕ್ಸ್‌ಪ್ಲಾಯ್ಟೆಡ್ ಚಿಲ್ಡ್ರನ್, ಪ್ರಾಜೆಕ್ಟ್ HOME, RADD, ರೆವ್ಲಾನ್ ರನ್/ವಾಕ್ ಫಾರ್ ವುಮೆನ್, SOS ಚಿಲ್ಡ್ರನ್ ವಿಲೇಜಸ್, ಸೋಲ್ಸ್4ಸೌಲ್ಸ್ ಹಾಗೂ ಸ್ಟೆಪ್‌ ಅಪ್‌ ಇವೇ ಮೊದಲಾದ ಸಂಘಟನೆಗಳಲ್ಲಿ ಭಾಗವಹಿಸುವ ಮ‌ೂಲಕ ಆಲ್ಬಾ ಹಲವಾರು ದಾನಧರ್ಮಗಳನ್ನು ಮಾಡಿದ್ದಾಳೆ. ಡೆಮಾಕ್ರಟಿಕ್‌ ಪಕ್ಷದ ಭರವಸೆಯ ಅಧ್ಯಕ್ಷೀಯ ಅಭ್ಯರ್ಥಿಯಾಗಿದ್ದ ಬರಾಕ್ ಒಬಾಮನನ್ನು 2008ರ ಪ್ರಾಥಮಿಕ ಅವಧಿಯಲ್ಲಿ ಆಲ್ಬಾ ಬಹಿರಂಗವಾಗಿ ಅನುಮೋದಿಸಿದಳು ಹಾಗೂ ಬೆಂಬಲಿಸಿದಳು.

ಗುಲಾಮಗಿರಿ-ವಿಷಯವನ್ನಾಧರಿಸಿದ ಡಿಕ್ಲೇರ್‌ ಯುವರ್‌ಸೆಲ್ಫ್ ಎಂಬ ಚಳವಳಿಯ ಜಾಹೀರಾತಿಗಾಗಿ ಆಲ್ಬಾ ಅಭಿನಯಿಸಿದಳು. ಇದು 2008ರ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಅಧ್ಯಕ್ಷೀಯ ಚುನಾವಣೆಯಲ್ಲಿ ಮತಚಲಾಯಿಸುವುದಕ್ಕಾಗಿ ಯುವಜನರ ನೋಂದಣಿಯನ್ನು ಪ್ರೋತ್ಸಾಹಿಸುವ ಚಳುವಳಿಯಾಗಿತ್ತು. ಈ ಜಾಹೀರಾತನ್ನು ಮಾರ್ಕ್ ಲಿಡೆಲ್ ಚಿತ್ರೀಕರಿಸಿದ್ದು, ಕಪ್ಪುಪಟ್ಟಿಯೊಂದರಲ್ಲಿ ಸುತ್ತಲ್ಪಟ್ಟು ಬಾಯಿಕಟ್ಟಲಾಗಿರುವ ಆಲ್ಬಾಳ ಭಂಭಗಿಯನ್ನೊಳಗೊಂಡ ಈ ಚಿತ್ರದಿಂದಾಗಿ, ಆಲ್ಬಾ ರಾಷ್ಟ್ರೀಯ ಮಟ್ಟದಲ್ಲಿ ಮಾಧ್ಯಮದ ಗಮನಸೆಳೆದಳು. ಕೆಲವರು ಈ ಜಾಹೀರಾತುಗಳನ್ನು "ಆಘಾತಕಾರಿ"ಯಾದುದು ಎಂದು ವರ್ಣಿಸಿದರು. ಬಿಳಿ ಶಾರ್ಕ್‌ಮೀನುಗಳ ಸಂಖ್ಯೆ ಕಡಿಮೆಯಾಗುತ್ತಿರುವುದರ ಕುರಿತು ಗಮನ ಹರಿಸುವಂತೆ ಮಾಡಲು ತಾನು ಪ್ರಯತ್ನಿಸುತ್ತಿರುವುದಾಗಿ ಈ ಸಂದರ್ಭದಲ್ಲಿ ಆಲ್ಬಾ ತಿಳಿಸಿದಳು. ವಿಧ್ವಂಸಕತೆಗೆಯ ಸಂಬಂಧಿಸಿದಂತೆ ಆಲ್ಬಾ ಬೆನ್ನಟ್ಟುವಿಕೆಗೆ ಹಾಗೂ ಆಪಾದನೆಗೆ ಒಳಗಾಗಬಹುದು ಎಂದು ಮಾಧ್ಯಮಗಳು ಊಹಿಸಿದವು. 2009ರ ಜೂನ್ 16ರಂದು, ಆಲ್ಬಾಳ ವಿರುದ್ಧ ಕಾನೂನು ಕ್ರಮ ಕೈಗೊಳ್ಳಲು ಯಾವುದೇ ಸ್ವತ್ತು ಮಾಲೀಕರು ಬಯಸದೇ ಇರುವುದರಿಂದ ಅವಳ ವಿರುದ್ಧ ಅಪರಾಧದ ಆರೋಪಗಳನ್ನು ಹೊರಿಸಲು ಸಾಧ್ಯವಿಲ್ಲ ಎಂದು ಓಕ್ಲಹೊಮ ನಗರದ ಪೋಲೀಸರು ಹೇಳಿದರು. ಆಲ್ಬಾ ಪೀಪಲ್ ನಿಯತಕಾಲಿಕಕ್ಕೆ ನೀಡಿದ ಹೇಳಿಕೆಯೊಂದರಲ್ಲಿ ಕ್ಷಮೆಯನ್ನು ಕೋರಿದಳು ಹಾಗೂ ತನ್ನ ಈ ಕ್ರಮಗಳಿಗಾಗಿ ವಿಷಾದಿಸುತ್ತೇನೆ ಎಂದೂ ಹೇಳಿದಳು.) ಅದಕ್ಕೆ ನೀಡಿದಳು.

## ಚಲನಚಿತ್ರಗಳ ಪಟ್ಟಿ 
## ಪ್ರಶಸ್ತಿಗಳು 
thumb|upright|right|ಸ್ಪೈಕ್ TV ಪ್ರಶಸ್ತಿ ಪ್ರದಾನ ಸಮಾರಂಭದಲ್ಲಿ ಪ್ರಶಸ್ತಿ ಪಡೆಯುತ್ತಿರುವ ಆಲ್ಬಾ

## ಆಕರಗಳು 
## ಹೊರಗಿನ ಕೊಂಡಿಗಳು 
* 
* 
* 
* 
* 

ವರ್ಗ:೧೯೮೧ ಜನನ
ವರ್ಗ:ಪ್ರೆಂಚ್‌-ಕೆನಡಾ ದೇಶದ ಅಮೆರಿಕನ್ನರು
ವರ್ಗ:ಡೆನ್ಮಾರ್ಕ್ ದೇಶದ ಅಮೆರಿಕನ್ನರು
ವರ್ಗ:ಮೆಕ್ಸಿಕೊದ ಅಮೆರಿಕನ್ನರು
ವರ್ಗ:ಅಮೆರಿಕಾದ ಬಾಲನಟರು
ವರ್ಗ:ಅಮೆರಿಕಾದ ಚಲನಚಿತ್ರ ನಟರು
ವರ್ಗ:ಅಮೆರಿಕಾದ‌ ದೂರದರ್ಶನ ನಟರು
ವರ್ಗ:ಕ್ಯಾಲಿಫೋರ್ನಿಯಾದಿಂದ ಬಂದ ನಟರು
ವರ್ಗ:ಸಮಕಾಲೀನ ಜನರು
ವರ್ಗ:ಮಿಲಿಟರಿ ಬ್ರ್ಯಾಟ್ಸ್
ವರ್ಗ:ಹಿಸ್ಪಾನಿಕ ಅಮೆರಿಕಾದ ನಟರು
ವರ್ಗ:ಕ್ಯಾಲಿಫೋರ್ನಿಯಾದ ಪೊಮೋನಾದ ಜನರು